**SADRŽAJ I OBRAZLOŽENJE FINANCIJSKOG PLANA ZA 2020. GODINU**

**TE PROJEKCIJA ZA 2021. I 2022. GODINU**

Člankom 29. stavkom 2. Zakona o proračunu propisano je kako se financijski plan sastoji od:

1. Procjene prihoda i primitaka iskazanih po vrstama za razdoblje 2020. – 2022.

2. Plan rashoda i izdataka predviđenih za trogodišnje razdoblje, razvrstanih prema

proračunskim klasifikacijama

3. Obrazloženja prijedloga financijskog plana

**OBVEZNI SADRŽAJ OBRAZLOŽENJA FINANCIJSKOG PLANA SAČINJAVAJU:**

1. Sažetak djelokruga rada proračunskog korisnika

2. Obrazloženje programa

3. Zakonske i druge podloge na kojima se zasnivaju programi

4. Usklađene ciljeve, strategiju i programe s dokumentima dugoročnog razvoja

5. Ishodišta i pokazatelje na kojima se zasnivaju izračuni i ocjene potrebnih sredstava za

provođenje programa

6. Izvještaj o postignutim ciljevima i rezultatima programom temeljen na pokazateljima

uspješnosti iz nadležnosti proračunskog korisnika u prethodnoj godini

7. Ostala obrazloženja i dokumente

**1. Sažetak djelokruga rada proračunskog korisnika**

Osnovna škola Strahoninec je odgojno obrazovna ustanova čiji se rad temelji na Godišnjem planu i programu i Školskom kurikulumu. Nastava je organizirana u dvije smjene u petodnevnom radnom tjednu. Redovna, izborna, dodatna i dopunska nastava izvode se prema nastavnim planovima i programima koje je donijelo Ministarstvo znanosti i obrazovanja, operativnom godišnjem izvedbenom odgojno-obrazovnom planu i programu te Školskom kurikulumu.

Osnovnu školu Strahoninec u 2019./2020. školskoj godini polazi 348 učenika, što čini 5% učenika više u odnosu na prethodnu godinu, raspoređenih u 16 razrednih odjela, 8 razrednih odjela u razrednoj i 8 u predmetnoj nastavi. Broj djelatnika koji brinu o učenicima isti je kao i prethodne godine. Školska zgrada je smještena u centru Strahoninca, Čakovečka ulica 55, a korisna školska površina je 1600 m². Škola je 21. prosinca 2018. godine dobila na korištenje dvodijelnu školsku sportsku dvoranu, korisne površine 1 200 m², koja zadovoljava sve potrebe učenika škole, a i lokalne zajednice. Također smo uredili školski vrt i trenutno radimo na uređenju učionice na otvorenom, koju smo povezali sa školskim vrtom i na taj ćemo način omogućiti učenicima zanimljiviju i svrsishodniju izvanučioničku nastavu.

U šk. god. 2019./2020. škola planira uvođenje PRODUŽENOG BORAVKA za učenike 1. i 2. razreda. U slučaju da prikupimo suglasnosti i uspješno završimo sve predradnje s radom bi započeli u drugom polugodištu.

**2. Obrazloženje programa rada školske ustanove**

Zacrtani cilj Škole jest razvijati kvalitetno obrazovanje za sve naše učenike, koje se temelji na primjeni suvremenih metoda učenja i poučavanja. Uz kvalitetnu redovnu i izbornu nastavu, škola nudi učenicima više od dvadeset izvannastavnih aktivnosti, projekte i izvanučioničku nastavu tijekom cijele školske godine. S obzirom da je ovo reformska godina „Škola za život“ polako, ali sigurno ulazi u naše učionice. Posebno je to vidljivo u prvim razredima, gdje se naglasak stavlja na provođenje aktivnosti s učenicima, inovativnije metode poučavanja te poticanje učenika na usvajanje vještina učenja i na taj način osigurava kvalitetnije i smislenije obrazovanje u skladu s dobi i interesima učenika te bliže svakidašnjem životu.

Prioritet škole je kvalitetan odgoj i obrazovanje naših učenika što ostvarujemo stalnom brigom i zapošljavanjem stručnih kadrova i njihovim usavršavanjem (stručni skupovi, seminari, aktivi, multilateralna školska partnerstva) poticanjem učenika na kontinuirani rad u redovnoj nastavi, uključivanjem u izvannastavne i izvanškolske aktivnosti i na taj način poticanje na kreativnost uključivanjem učenika u natjecanja, od školskih (uključena trećina učenika škole), do županijskih i državnih razina uključivanjem učenika u različite manifestacije i projekte u kojima se potiče timski rad i suradnički kreativni pristup poticanjem učenika na očuvanje prirode i brigu o zdravom okolišu radom u preventivnim programima svih vrsta, prevencije od alkohola, pušenja, droga, klađenja, građanskim i zdravstvenim odgojem, sudjelovanjem u EU projektima Erasmus + K1 i Erasmus+ K2.

**3. Zakonske i druge podloge na kojima se zasniva program rada škole**

* Zakon o odgoju i obrazovanju u osnovnoj i srednjoj školi (NN br. 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19)
* Zakon o ustanovama (NN br.76/93, 29/97, 47/99, 35/08)
* Zakon o proračunu (NN br. 87/08, 136/12, 15/15)
* Pravilnik o proračunskim klasifikacijama (NN br. 26/10) i Pravilnik o proračunskom računovodstvu i računskom planu (NN BR. 114/10, 31/11)
* Godišnji plan i program rada Osnovne škole Strahoninec za 2019./2020. školsku godinu
* Kurikulum Osnovne škole Strahoninec za 2019./2020. školsku godinu

.

**4. Usklađenost ciljeva, strategija i programa s dokumentima dugoročnog razvoja**

Škola donosi Godišnji plan i program rada te Školski kurikulum koji se provodi u nastavnoj, a ne u fiskalnoj godini. Neke se aktivnosti realiziraju u prvom, a neke u drugom polugodištu, što može dovesti do promjene u izvršenju financijskog plana.

**5. Ishodišta i pokazatelji na kojima se zasnivaju izračuni i ocjene potrebnih sredstava za provođenje programa**

Pokazatelji na kojima se zasnivaju izračuni i ocjene potrebnih sredstava za provođenje programa jesu Financijski plan za 2019. godinu,analize prihoda i rashoda te trenutne realizacije istog.

Izvori sredstava za financiranje rada škole jesu:

* Prihodi po posebnim propisima, skupina 6526, prihodi školske kuhinje i namjenski prihodi (izleti, prijevoz, časopisi)
* Prihodi od prodaje proizvoda i roba te pruženih usluga (vlastiti prihodi – užina djelatnika, prihodi od iznajmljivanja dvorane), skupina 6615
* Prihodi iz proračuna Međimurske županije za financiranje redovne djelatnosti proračunskih korisnika, skupina 6711
* Prihodi za energetsku obnovu, skupinu 6712
* Prihodi iz proračuna Međimurske županije iz projekta. „Škole jednakih mogućnosti“ – osiguranje pomoćnika učenicima s teškoćama u školama Međimurske županije za šk. god. 2019./2020.,prihodi za projekt „Školski obroci svima“, skupina 6381
* Donacije, skupina 6631
* Prihodi za Projekte Erasmus+ K1 i Erasmus+ K2, skupina 6381
* Prihodi za plaće djelatnika, projekt „Školska shema“, sufinanciranje općine za užinu učenika, skupina 6361
* Prihodi od kamata, skupina 6413.

**6. Izvještaj o postignutim ciljevima i rezultatima programa temeljen na pokazateljima uspješnosti iz nadležnosti proračunskog korisnika u prethodnoj godini**

Ostvareno je redovno odvijanje nastavnog procesa. Od ukupno 331 učenika na kraju 2018./2019. školske godine pozitivno su ocijenjeni svi učenici. Gotovo trećina učenika (kao i prethodne školske godine) sudjelovala je na školskim natjecanjima iz matematike, fizike, kemije, biologije, hrvatskog, engleskog i njemačkog jezika, povijesti, informatike, tehničke kulture, sporta, geografije, Sigurno u prometu.

Škola je odradila 6 projekata:

1. Projekt Erasmus+ K1 i Erasmus+ K2
2. Projekt „Škola za sebe“ u kojem svi učenici i djelatnici izradom i prodajom ukrasnih predmeta, pomažu učenike slabijeg imovinskog statusa i na taj način im omogućavaju sudjelovanje u izvanučioničkoj nastavi.
3. Projekt prevencije ovisnosti koji je provodila pedagoginja škole
4. Projekt „Sigurni internet“
5. Projekt; „Kruh svetog Antuna“
6. Projekt: Eko kutak

Svi zaposlenici su se stručno usavršavali na seminarima, stručnim aktivima, predavanjima i drugim oblicima edukacija. Uz stručna usavršavanja u Republici Hrvatskoj, većina učitelja je sudjelovala na nekom obliku usavršavanja u Europi (Danska, Španjolska, Portugal, Island, Njemačka) i stečena znanja i pozitivnu praksu implementirala u Kurikulum škole.

1. **Ostala obrazloženja i dokumentacija**

U prilogu Financijskog plana za 2020. godinu i projekcije za 2021. i 2022. godinu, u odnosu na Financijski plan za 2019. i projekciju za 2020. i 2021. godinu, došlo je do promjene kod iskazivanja vlastitih prihoda, a vezano uz iznajmljivanje školske sportske dvorane i prihoda od završenih EU-projekata Erasmus KA1 i Erasmus KA2, 20% od ukupnog iznosa projekta.

Ravnateljica:

Jelena Okun, mag.prim.educ.